Document ID: 32007R0409

KOMISJONI MÄÄRUS (EÜ) nr 409/2007,
16. aprill 2007,
millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I ja II lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, (1) eriti selle artiklit 3,
ning arvestades järgmist:
(1)
Kuna Ameerika Ühendriigid ei viinud dumpingu ja subsiidiumide korvamise seadust (CDSOA) vastavusse WTO lepingute raames võetud kohustustega, kehtestati alates 1. maist 2005 määrusega (EÜ) nr 673/2005 teatavatele Ameerika Ühendriikidest pärinevatele toodetele 15protsendiline täiendav väärtuseline tollimaks. Kooskõlas WTO loaga peatada soodustused Ameerika Ühendriikide suhtes kohandab komisjon igal aastal peatamise ulatust määral, mis on võrdne sel ajal CDSOAst tuleneva ühenduse soodustuste olematuks muutmise või vähendamisega.
(2)
Kõige hilisem aasta, mille puhul on andmeid kogutud dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta, on 2006. eelarveaasta (1. oktoober 2005 kuni 30. september 2006). Ameerika Ühendriikide tolli- ja piiriteenistuse poolt avaldatud andmete kohaselt on ühenduse soodustuste olematuks muutmise või vähendamise määr 81,19 miljonit USA dollarit.
(3)
Kuna ühenduse soodustuste olematuks muutmise ja vähendamise määr ning sellest tulenevalt ka peatamise ulatus on suurenenud, tuleb määruse (EÜ) nr 673/2005 (muudetud komisjoni määrusega (EÜ) nr 632/2006) II lisa loetelu 32 esimest toodet lisada selle määruse I lisa loetelusse.
(4)
Muudetud I lisas loetletud Ameerika Ühendriikidest pärinevate toodete 15protsendilise täiendava väärtuselise imporditollimaksu mõju kaubandusväärtusele ei ületa aasta jooksul 81,19 miljonit USA dollarit.
(5)
Määruse (EÜ) nr 673/2005 artikli 6 lõigetes 1 ja 2 on ette nähtud konkreetsed täiendavad imporditollimaksuvabastused. Kuna nimetatud tollimaksuvabastuste kohaldamine sõltub teatavatest tingimustest, mida tuli täita enne määruse (EÜ) nr 673/2005 jõustumise või kohaldamise kuupäeva, ei saa neid vabastusi tegelikkuses I lisa loetellu lisatud 32 toote impordi suhtes kohaldada. Seetõttu tuleb nende tollimaksuvabastuste rakendamiseks kõnealuste toodete impordi puhul vastu võtta erimeetmed.
(6)
Täiendavatest tollimaksudest kõrvalehoidmise vältimiseks jõustub käesolev määrus selle avaldamise päeval.
(7)
Käesoleva määrusega ettenähtud meetmed on kooskõlas kaubanduse survemeetmete komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 673/2005 I lisa asendatakse käesoleva määruse I lisaga.
Artikkel 2
Määruse (EÜ) nr 673/2005 II lisa asendatakse käesoleva määruse II lisaga.
Artikkel 3
1. Tooted, millele on tollimaksuvabastuse või vähendatud tollimaksuga impordilitsents välja antud enne käesoleva määruse jõustumist, ei kuulu maksustamisele täiendava tollimaksuga tingimusel, et need tooted klassifitseeritakse järgmiste CN-koodide alla: (2)4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 ja 9406 00 11.
2. Tooted, mille puhul saab tõendada, et nad olid käesoleva määruse kohaldamise kuupäeval juba teel ühendusse, ning mille sihtkohta ei ole võimalik muuta, ei kuulu maksustamisele täiendava tollimaksuga tingimusel, et need tooted klassifitseeritakse järgmiste CN-koodide alla: (3)4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 ja 9406 00 11.
Artikkel 4
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. maist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. aprill 2007

Labels: 3
15
18